section_heading: Uzroci
paragraph_text: Abrazija rožnice najčešće je rezultat ozljede površine oka. Česti su uzroci guranje prsta u oko (osobito, nokat), sudar s grančicom drveta, upadanje čestice pijeska u oko i potom trljanje oka, ili pogodak komadića metala kod brušenja ili drugih načina obrade metala. Strano tijelo u oku može uzrokovati ogrebotinu ako se oko trlja. Ozljede mogu nastati i od  tvrdih  kontaktnih leća koje su na oku puštene predugo. Oštećenje češće nastaje kad se leća uklanja nego dok je u kontaktu s okom.